อารีย์ทำเลฮอตฮิตคอนโด ผุด1.5พันยูนิตขายเกลี้ยง
โพสต์ทูเดย์ &#8212; ผลสำรวจทำเลฮอต &#8220;อารีย์&#8221; เปิดคอนโด 1,550 หน่วยขายเรียบ
7 ต.ค. 2552

โพสต์ทูเดย์ — ผลสำรวจทำเลฮอต “อารีย์” เปิดคอนโด 1,550 หน่วยขายเรียบ 
นายสัมมา คีตสิน ผู้อำนวยการศูนย์ข้อมูลอสังหาริมทรัพย์ ธนาคารอาคารสงเคราะห์ (ธอส.) เปิดเผยถึงการสำรวจโครงการอาคารชุดในซอยอารีย์ พหลโยธิน ว่า มีโครงการอาคารชุดเปิดตัวรวมทั้งสิ้น 14 โครงการ จำนวน 1,550 หน่วย เป็นโครงการที่เปิดตัวใหม่ในปี 2552 นี้มีทั้งหมด 4 โครงการหรือประมาณ 500 หน่วย โดยมียอดขายไปแล้ว 95% หรือประมาณ 1,450 หน่วย ในจำนวนนี้เป็นโครงการที่ก่อสร้างเสร็จแล้วประมาณ 50% และจะก่อสร้างแล้วเสร็จทุกโครงการภายในประมาณต้นปี 2554 
ผลสำรวจพบว่า สาเหตุที่ทำให้ซอยอารีย์กลายเป็นย่านยอดนิยมคือทำเลที่ตั้งใกล้ทั้งหน่วยงานรัฐ เอกชน และอยู่ใกล้สถานีรถไฟฟ้าบีทีเอสอารีย์และทางด่วน โดยกลุ่มผู้ซื้ออาคารชุดในย่านนี้จะเป็นกลุ่มคนไทยที่มีเงินออม ซึ่งได้รับผลกระทบจากเศรษฐกิจขาลงไม่มากนัก 
ประกอบกับอัตราดอกเบี้ยที่ลดต่ำลงทำให้คนตัดสินใจมาซื้ออสังหาริมทรัพย์เพื่อลงทุนเป็นจำนวนมากขึ้น แต่ทำเลดังกล่าวยังไม่เป็นที่นิยมของชาวต่างชาติ เนื่องจากไม่มีแหล่งที่อยู่อาศัยและบริการต่างๆ เพื่อคนต่างชาติ และโดยภาพรวมแล้วอาคารชุดในซอยอารีย์ยังสามารถขายได้อย่างต่อเนื่อง สวนกระแสเศรษฐกิจขาลงในปัจจุบัน
สำหรับความเคลื่อนไหวของผู้ประกอบการ หลังจากงานมหกรรมบ้านและคอนโด ยังมีกิจกรรมการตลาดออกมาอย่างต่อเนื่องนายชานนท์ เรืองกฤตยา ประธานกรรมการบริหาร บริษัท อนันดา ดีเวลลอปเม้นท์ กล่าวว่า มีแผนการรุกตลาดช่วงไตรมาสสุดท้ายโครงการบ้านแนวราบรวม 7 โครงการ ที่จะจัดงาน 2 งานในช่วงเวลาเดียวกัน คือวันที่ 7-13 ต.ค. ที่ห้างเซ็นทรัล บางนา และในวันที่ 1011 ต.ค. ที่สำนักงานขายของทุกโครงการ โดยมีโปรโมชันข้อเสนอพิเศษที่ให้ลูกค้าอยู่ฟรีจริงสูงสุด 2 ปี และรับจริงกว่า 8 แสนบาท 
นายยุทธนา ตันติยานนท์ ผู้อำนวยการอาวุโสฝ่ายโครงการบ้าน 1 B บริษัท คาซ่า วิลล์ กล่าวว่า หลังจากได้เริ่มขายโครงการคาซ่าวิลล์ วัชรพลสุขาภิบาล 5 มาแล้วระยะหนึ่ง บริษัทจึงได้มีแผนงานส่งเสริมการขายในวันที่ 10-11 ต.ค.นี้ พร้อมกับเปิดตัวบ้านเดี่ยวสร้างเสร็จก่อนขาย พร้อมโปรโมชันมูลค่าสูงสุดกว่า 4 แสนบาท